CELEX: 62014TN0573
Language: sl
Date: 2014-07-31 00:00:00
Title: Zadeva T-573/14: Tožba, vložena 31. julija 2014 – Polyelectrolyte Producers Group in SNF proti Komisiji

17.11.2014   
            
            
               SL
            
            
               Uradni list Evropske unije
            
            
               C 409/45
            
         Tožba, vložena 31. julija 2014 – Polyelectrolyte Producers Group in SNF proti Komisiji
   (Zadeva T-573/14)
   2014/C 409/66
   Jezik postopka: angleščina
   
      Stranke
   
   
      Tožeči stranki: Polyelectrolyte Producers Group (Bruselj, Belgija) in SNF SAS (Andrézieux, Francija) (zastopnika: R. Cana in A. Patsa, odvetnika)
   
      Tožena stranka: Evropska komisija
   
      Predlogi
   
   Tožeči stranki Splošnemu sodišču predlagata, naj:
   
               —
            
            
               razglasi dopustnost in utemeljenost tožbe;
            
         
               —
            
            
               razglasi ničnost izpodbijanega akta v delu, v katerem je v njem določena nespremenljiva mejna koncentracija 100 ppm za preostale monomere;
            
         
               —
            
            
               naloži plačilo stroškov toženi stranki.
            
         
      Tožbeni razlogi in bistvene trditve
   
   Tožeči stranki s to tožbo predlagata razglasitev delne ničnosti Sklepa Komisije 2014/256/EU z dne 2. maja 2014 o določitvi okoljskih meril za podelitev znaka EU za okolje za proizvode iz predelanega papirja (1).
   Tožeči stranki v utemeljitev tožbe navajata tri tožbene razloge.
   
               1.
            
            
               Prvi tožbeni razlog: kršitev Uredbe o znaku EU za okolje (2), ker je Komisija določila nespremenljivo mejno koncentracijo 100 ppm za preostale monomere v oddelku (e) Merila 1(B)(B3) Priloge k izpodbijanemu sklepu. Tožeči stranki trdita, da zahteve v navedenem oddelku:
               
                           —
                        
                        
                           pomenijo kršitev člena 6(3) in Priloge I k Uredbi o znaku EU za okolje, ker niso opredeljene na znanstveni podlagi;
                        
                     
                           —
                        
                        
                           pomenijo kršitev člena 6(1) in Priloge I k Uredbi o znaku EU za okolje, ker se s temi zahtevami ne upoštevajo zadnji strateški cilji EU na okoljskem področju;
                        
                     
                           —
                        
                        
                           pomenijo kršitev člena 6(3)(b) Uredbe o znaku EU za okolje, ker Komisija ni preverila, ali so izvedljive.
                        
                     
         
               2.
            
            
               Drugi tožbeni razlog: kršitev obveznosti obrazložitve ter načel enakosti in sorazmernosti, ker:
               
                           —
                        
                        
                           izpodbijani sklep ne vsebuje nikakršnih navedb ali pojasnil glede zahtev, ki so določene v oddelku (e) Merila 1(B)(B3);
                        
                     
                           —
                        
                        
                           so v izpodbijanem sklepu različni položaji obravnavani enako in enaki položaji različno, ne da bi bilo to objektivno utemeljeno;
                        
                     
                           —
                        
                        
                           ni nujno, da bodo z izpodbijanim sklepom doseženi želeni cilji, in obstajajo manj strogi ukrepi.
                        
                     
         
               3.
            
            
               Tretji tožbeni razlog: kršitev dolžnosti dobrega upravljanja, ki jo ima Komisija, ker pri sprejetju izpodbijanega sklepa ni skrbno in nepristransko preučila vseh upoštevnih dejavnikov in okoliščin.
            
         
      (1)  UL 2014 L 135, str. 24. Notificirano pod dokumentarno številko C(2014) 2774.
   
      (2)  Uredba (ES) št. 66/2010 Evropskega parlamenta in Sveta z dne 25. novembra 2009 o znaku EU za okolje(UL 2010 L 27, str. 1).